Maila Nisula

Maila Sinikka Soikkeli (o.s. Nisula, s. 8. maaliskuuta 1931 Viipuri) on entinen suomalainen telinevoimistelija ja koripalloilija.

Maila Nisula sijoittui Helsingin 1952 kesäolympialaisissa yhteisvoimistelukilpailussa viidenneksi, telinevoimistelun joukkuekilpailussa 13:nneksi, 8-ottelussa 119:nneksi sekä yksittäisistä telineistä permannolla 81:nneksi, puomilla 85:nneksi, hypyssä 118:nneksi ja nojapuilla 130:nneksi.

Nisula edusti seuratasolla Lappeenrannan Työväen Urheilijoita, Viipurin Ryhtiä ja Tainionkosken Tähteä. Hän voitti TUL:n mestaruuden voimistelun moniottelussa vuonna 1952. Hän pelasi neljän kauden ajan koripalloa TUL:n mestaruussarjassa.

Lähteet

Viitteet

Suomalaiset telinevoimistelijat
Suomalaiset koripalloilijat
Vuonna 1931 syntyneet
Elävät henkilöt